Ralph Breaks the Internet

Ralph Breaks The Internet ialah sebuah filem komedi animasi komputer 3D Amerika Syarikat 2018 terbitan Walt Disney Animation Studios. Kesinambungan dari filem 2012 Wreck-It Ralph, dan filem cereka animasi Disney ke-57. Filem ini diarahkan oleh Rich Moore dan Phil Johnston (yang menulis lakonlayar bersama Pamela Ribon dan arahan sulungnya) dan penerbit eksekutif John Lasseter, Chris Williams dan Jennifer Lee. Ia menampilkan lakonan suara John C. Reilly, Sarah Silverman, Jack McBrayer, Jane Lynch, dan Ed O'Neill (menjayakan kembali peranan mereka dari filem pertama), bersama Alan Tudyk kembali meminjamkan suaranya untuk watak baru dan penambahan barisan pelakon baru termasuk Gal Gadot, Taraji P. Henson, dan Alfred Molina.

Perbincangan pertama mengenai kesinambungan Wreck-It Ralph bermula pada Oktober 2012, dan ansuran baru melalui tiga skrip berbeza sebelum pembikin filem selesai pada plot terakhir. Apabila filem itu diumumkan secara rasmi pada Jun 2016 sebagai Ralph Breaks the Internet: Wreck-It Ralph 2, kebanyakan barisan pelakon asal telah menandatanganinya, dengan barisan pelakon baru ditambah pada 2018. Ia merupakan kesinambungan filem animasi pertama Walt Disney Animation Studios yang akan dicipta oleh penulis dan pengarah filem asal dan merupakan kesinambungan pertama dari studio sejak Winnie the Pooh (2011).

Ralph Breaks the Internet menerima tayangan perdana sedunia di Teater El Capitan di Los Angeles, California, pada 20 November 2018, dan dikeluarkan di Amerika Syarikat pada 23 November 2018. Filem ini telah meraih kutipan pecah panggung $529 juta di serata dunia dan menerima ulasan positif daripada pengkritik, dan memuji kandungannya termasuk animasi, gelihati, watak, dan plot, serta persembahan vokal Reilly dan Silverman. Filem ini telah dicalonkan bagi Filem Animasi Terbaik di Anugerah Akademi ke-91, Anugerah Golden Globe ke-76, dan Anugerah Pilihan Pengkritik ke-24, namun tewas kepada Spider-Man: Into the Spider-Verse.

Pelakon suara
 John C. Reilly sebagai Ralph
 Sarah Silverman sebagai Vanellope von Schweetz 
 Gal Gadot sebagai Shank 
 Taraji P. Henson sebagai Yesss (portmanteau YouTube dan BuzzFeed). 
 Jack McBrayer sebagai Felix
 Jane Lynch sebagai Calhoun
 Melissa Villaseñor sebagai Taffyta Muttonfudge
 Alan Tudyk sebagai KnowsMore
 Alfred Molina sebagai Double Dan
 Molina juga meminjamkan suaranya untuk adik kembar Double Dan, Little Dan.
 Ed O'Neill sebagai Mr. Litwak
Roger Craig Smith sebagai Sonic The Hedgehog dari Siri Sonic The Hedgehog
 Bill Hader (tidak dikreditkan) sebagai J.P. Spamley
 John DiMaggio sebagai Arthur. DiMaggio sebelum ini meminjamkan suaranya untuk Beard Papa dalam filem pertama.

Masa Depan
Pengarah Rich Moore dan Phil Johnston berkata bahawa filem spin-off Ralph Breaks the Internet yang memfokuskan pada Disney Princesses boleh dibuat bergantung pada respons penonton dan "jika ada cerita yang bagus untuk diceritakan".   Selain itu, John C. Reilly mengatakan bahawa dia mempunyai idea jika filem ketiga akan dibuat  , dia akan mempertimbangkan untuk melihat Ralph dan Vanellope "menyerlahkan diri mereka ke angkasa lepas".

Catatan

 Rujukan 

Bacaan lanjut


 Pautan luar 




Kategori:Filem animasi Amerika Syarikat
Kategori:Filem Amerika Syarikat tahun 2018